1. ***2017 жылғы ҰБТ – ның жаңа форматы***

* ҰБТ – ның жаңа форматы мектеп бітірушілер үшін Қорытынды аттестаттау (ҚА) және жоғары оқу орындарына түсушілер үшін Ұлттық бірыңғай тестілеу (ҰБТ) болып бөлінуімен ерекшеленеді.
* **Қорытынды аттестаттау** - мектеп түлектері 4 міндетті, 1 таңдау пәнінен тұратын, жалпы орта білім берудің міндетті мемлекеттік бітіру емтихандарын тапсырады.
* шамамен 29 мамыр - 9 маусым аралығында түлектердің оқу орнында өтеді;
* Қорытынды аттестаттауды сәтті тапсырғандарға жалпы орта білімі туралы аттестат беріледі;
* Қорытынды аттестаттаудағы таңдау пәні ЖОО-на түсу кезіндегі таңдалған мамандыққа әсер етпейді.
* **Ағымдағы жылы ЖОО-на түсу үшін ҰБТ–ға қатысады:**
* осы жылғы мектеп бітірушілері;
* қазақ және орыс тілдерінде оқытпайтын жалпы білім беретін мектеп бітірушілері;
* республикалық музыкалық мектеп – интернаттарының бітірушілері;
* «Алтын белгіге» үміткерлер;
* жалпы білім беретін пәндер бойынша халықаралық олимпиадалар мен ғылыми жобалар конкурстарының, орындаушылардың республикалық және халықаралық конкурстарының және спорттық жарыстардың соңғы үш жылдағы жеңімпаздары;
* жалпы білім беретін пәндер бойынша ағымдағы жылғы Президенттік, республикалық олимпиадалар мен ғылыми жобалар конкурстарының жеңімпаздары;
* АҚ «Назарбаев зияткерлік мектебі» бітірушілері;
* халықаралық мектеп бітірушілері.

***2.ҰБТ - ның мерзімі мен ұзақтығы***

* Тестілеу ҰБТ өткізу пунктерінде (ҰБТӨП) 20 маусымнан 1 шілде аралығында өткізіледі.
* Өтініштерді қабылдау 10 наурыздан 10 мамырға дейін;
* Тестілеу 20 маусым 1 шілде аралығында;
* ҰБТ-ныңбасталу уақыты – сағат **09.00** (жергілікті уақыт бойынша);
* ҰБТ-ға бөлінетін уақыт– **3 сағат 50 мин**
* Тестіленушіге дәлелді себеппен (әжетханаға, медициналық бөлмеге) шығуға тек уәкілетті тұлғаның алып жүруімен тестілеудің бірінші сағатынан кейін **1 сағат 30 минут** ішінде рұқсат етіледі. Осыдан кейін тестілеу аяқталғанша аудиториядан шығуға рұқсат етілмейді.

***3.Тестілеу барысында қауіпсіздікті қамтамасыз ету.***

* Тестілеу кезінде тестіленушінің қауіпсіздігін қамтамасыз ету алдын алу мақсатында жүзеге асырылады:
* Жарылғыш құрылғылардың бар жоғын анықтау үшін ғимаратты тексеру;
* Тестілеуге кіру барысында металіздегіштермен тексеру;

⌧Тестілеу барысында ҰБТ-ның ашықтығын және объективтілігін сақтау мақсатында тұңшықтырғыш құралдары мен бейнебақылау құрылғылары қолданылады.

***4.Тестілеудің нәтижелерін жариялау***

* Емтихан материалдарын өңдеу аяқталған соң тестілеу нәтижелерін:
* ҰБТӨП ақпараттық қабырғаларында (емтихан ведомостері)
* Ұлттық тестілеу орталығының [www.testcenter.kz](http://www.testcenter.kz)сайтында. Тестіленуші нәтижесін сайт арқылы көру үшін ТЖК (рұқсаттамада көрсетілген) мен ЖСН енгізу қажет.

***5. Апелляция***

* Тестілеу нәтижелері бойынша келіспеушілік болғанда тестіленушінің өзікелесі күнгі сағат 13:00 дейінҰБТӨП – де аппелляциялық комиссияға бере алады.
* Апелляцияға өтініш беру барысында тестілеу нәтижесімен келіспеуінің дәлелін (себебін және негіздемесін) көрсету қажет.

***6. Сертификат***

* ҰБТ нәтижесі туралы сертификат.
* Сертификаттың жарамдылық мерзімі – ағымдағы жылдың 31 желтоқсанына дейін.
* Сертификатты ламинаттауға тыйым салынады.

***7. Шығармашылық (арнаулы) емтихан***

* Шығармашылық дайындықты талап етуші мамандықтарға түсушілер шығармашылық емтихан тапсырады.
* Шығармашылық емтихан өткізілетін мамандықтар тізбесі және емтихандарды өткізу тәртібін уәкілетті орган бекітеді.
* Шығармашылық емтихан және өтініштерді қабылдау оқуға жоспарланған ЖОО-да тапсырылады
* **Шығармашылық емтиханның мерзімі:**
* Өтініштерді қабылдау: 20 маусымнан 7 шілдеге дейін;
* Емтихан 8 шілдеден 13 шілдеге дейін.

Шығармашылық мамандықтарға түсетін бітірушілер үшін:Қазақстан тарихы, оқу сауаттылығы (оқу тілі) тестілеу бөлімі бойынша баллдар ескеріледі.

* **Әрбір шығармашылық емтиханнан жоғарғы балл – 40.**
* **Шығармашылық емтихан ескергендегі максималды балл – 120.**
* Педагогикалық мамандықтарға түсуге жоспарлаған бітірушілер үшін бір арнайы емтихан (педагогикалық жағдайды шешу) ЖОО орнында өткізіледі.
* Арнаулы емтиханның мерзімі:
* Өтініштерді қабылдау және емтихан 20 маусым нан 18 тамыз аралығында жүзеге асырылады.
* Арнаулы емтихан «өтті» немесе «өтпеді» деп бағаланады.
* Арнаулы емтиханның нәтижелері бойынша оқуға түсушіге қабылдану орны бойынша жоғары оқу орынына ұсыну үшін ведомстан көшірме беріледі.

***8.Жоғары оқу орындарына түсушілер***

⌧ҚР жоғарғы оқу орындарына қабылдау келесі жолдармен жүзеге асырылады:

* мемлекеттік білім беру тапсырысын (білім беру гранттары) орналастыру арқылы;
* азаматтардың өз қаражатынан және басқа көздер есебінен.
* **Білім беру гранттары** конкурс негізінде ҰБТ

сертификатындағы балдарға сәйкес беріледі:

* нақты мамандындағы;
* тіл бөліміне қарай;
* оқыту түріне қарай;

⌧жоо оқуға түсуші қабылдау комиссиясына тағайындау конкурсына қатысу үшін тапсырады:

* арнайы белгіленген бланктегі;
* білімі жайлы құжат (түпнұсқа);
* ҰБТ сертификаты;
* 2 фотосурет (көлемі 3х4);
* 086-У нысандағы медициналық анықтама;
* жеке куәлік (көшірмесі).
* Білім беру гранттарын тағайындау бойынша конкурсқа өтініштерді қабылдау 23-31 шілде аралығында жүргізіледі.
* Конкурста ҰБТ пәндерінің 1 және 2 блок бөлімдері, шығармашылық мамандықтар үшін 1 блок бөлімдері (Қазақстан тарихы және оқу сауаттылығы (оқу тілі) және шығармашылық емтихандар бойынша баллдары есепке алынады.
* Конкурс нәтижесінде білім гранты тағайындалғандығы туралы куәлік беріледі.
* Білім беру грантының иегерлерінің тізімі 10 тамыздан соң бұқаралық ақпарат құралдарында («Егемен Қазақстан», «Казахстанская правда»), сонымен қатар Ұлттық тестілеу орталығының www.testcenter.kz сайтында жарияланады.

***9.ЖОО – на түсудің икемді шарттары***

* ҰБТ – ны қайта тапсыру арқылы ЖОО –ның ақылы бөліміне түсуге болады.
* Шектік баллды ала алмағандар, нәтижелері жойылғандар және ҰБТ – ға қатыспағандар ҰБТ-ны қайта тапсыра алады.
* **ҰБТ қайта тапсыру мерзімі:**
* Өтініштерді қабылдау 1 - 8 тамыз аралығында;
* Тестілеу 19 -24 тамыз аралығында өткізіледі.
* ҰБТ қайта тапсыру кезінде шектік балды ала алмаған түсушілер бірінші академиялық кезеңі аяқталғаннан кейін тестілеуді қайта тапсыра алады.
* **ҰБТ қайта тапсыру мерзімі:**
* Өтініштерді қабылдау 5 - 12 қаңтарға дейін;
* Тестілеу 20 - 24 қаңтар аралығында жүргізіледі.

***10.Білім беру кредиті***

* **Білім беру кредиті** – қаржы ұйымдарының мерзімділік, ақылылық және қайтарымдылық шарттарында оқу ақысын төлеу үшін қарыз алушыға беретін ақша;
* Несие Қазақстанның әр ірі қалаларының банк-серіктестері бөлімшелерінде беріледі.
* Кредит талапкер/студенттің атына ресімделеді, яғни оқу ақысын төлеу бойынша жауапкершілік ата-анадан талапкердің/студенттің өзіне жүктеледі;
* Білім беру кредитін алу үшін:
* 1.қадам- кеңес алу үшін «Қаржы орталығы» АҚ немесе банк-серіктесімен хабарласу;
* 2.қадам -қажетті құжаттарды банк-серіктеске ұсыну;
* 3.қадам -банктің және Қаржы орталығының оң шешімінен кейін несие сомасын оқу орнының есебіне аудару жүзеге асырылады.
* Кредитті рәсімдеу үшін Қарыз алушыдан талап етілетін құжаттар:
* жеке куәлік;
* тұрғылықты жері бойынша тіркелгендігін растайтын құжат;
* ҰБТ сертификаты (нотариалды куәландырылған көшірмесі);
* білім алу шарты немесе оқу кезеңіне оқудың құны көрсетілген төлеу шоты;
* қарыз алушыдан 18 жасқа толмаған жағдайда ата-анасының (заңды қамқоршыларының) қарыз алуға нотариалды куәландырылған келісімі, сондай-ақ Банк сұратқан жағдайда басқа да құжаттар.
* Кредитті рәсімдеу үшін қосалқы қарыз алушыдан талап етілетін құжаттар:
* Жеке куәлік
* Тұрғылықты жері бойынша тіркелгендігін растайтын құжат;
* Табысы туралы жұмыс орнынан анықтама қағазы;
* Жеке зейнетақы шотынан соңғы алты ай бойынша үзінді көшірме;
* Банк талап еткен жағдайда басқа да құжаттар.

Білім беру кредиті туралы толық ақпарат[www.fincenter.kz](http://www.fincenter.kz) сайтында

(мәліметтер ҰБТ – ны өткізу тәртібі белгіленген ҚР «Білім туралы» заңы және басқа да нормативтік құжаттарға сәйкес көрсетілген (өзгерістер болуы мүмкін).

Қазақстан Республикасы

Білім және ғылым министрлігі

Ұлттық тестілеу орталығы

**АТА – АНАЛАР ЖАДЫНАМАСЫ**

**Ұлттық бірыңғай тестілеу**

**2017**